Մկրտիչ Ավագյան

Մկրտիչ Հակոբի Ավագյան (1905, Փոքր Ղարաքիլիսա - 1975), հայ բժիշկ, մայոր։ ԽՄԿԿ անդամ (1930):

Կենսագրություն 
Փոքր հասակում զրկվել է ծնողներից։ Կաշեգործական միավորման մեջ դարձել է կոշկակարի աշակերտ՝ միաժամանակ սովորելով բանֆակում։ Որպես առաջավոր բանվորի նրան գործուղում է սովորելու։ 1933 թվականին ավարտել է Երևանի բժշկական ինստիտուտը։ Առբաժվարի և հիվանդանոցի գլխավոր բժշկի պաշտոններով 1933 թվականին գործուղվել է Արթիկի շրջան։ 1935 թվականին նշանակվել է Էջմիածնի քաղառբաժվար։ 1937 թվականին աշխատանքի է անցել Երևանի 1-ին հիվանդանոցում՝ միաժամանակ դառնալով բժշկական տեխնիկումի տնօրեն։ 1938 թվականին նշանակվել է բժշկական հանձնաժողովի նախագահ։

1941-1945 թվականներին Դիլիջանում եղել է էվակուհոսպիտալների պետ (№№ 1573, 3697): 1946 թվականին զորացրվելուց հետո նշանակվել է Հայրենական մեծ պատերազմի հոսպիտալների վարչության պետ, իսկ ապա՝ Երևանի քաղաքային խորհրդի առբաժնի վարիչ։ 1951 թվականին գլխավորել է Երևանի 5-րդ հիվանդանոցի թերապևտիկ բաժանմունքը։ 1970 թվականին հիվանդության պատճառով անցել է կենսաթոշակի։

Պարգևատրվել է մեդալներով։

Ծանոթագրություններ  

Հայ բժիշկներ
Հայ թերապևտներ
Հայ մայորներ
ԽՄԿԿ անդամներ
Երևանի պետական բժշկական համալսարան